სიერა-დე-ლას-კიხადასის ეროვნული პარკი
სიერა-დე-ლას-კიხადასის ეროვნული პარკი (ესპ. Parque Nacional Sierra de las Quijadas) — ეროვნული პარკი არგენტინაში, სან-ლუისის პროვინციაში. ფართობი 1 500 კმ². შეიქმნა 1991 წელს, აქ გავრცელებული მცენარეთა და ცხოველთა სახეობების დაცვის მიზნით. ნალექების საშუალო წლიური მაჩვენებელი შეადგენს 300 მმ-ს. წვიმა ძირითადად გაზაფხულსა და ზაფხულში მოდის.